Diari Oficial de la Generalitat Valenciana


Sumari del DOGV 4529, del 24-06-2003 (2003/7512)

RESOLUCIÓ de 13 de juny de 2003, del Rectorat de la Universitat Jaume I de Castelló, per la qual es convoca concurs públic de mèrits per a cobrir una plaça de personal investigador contractat per obra o servei determinat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7512


Data del document
:   13-06-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * psicologia
    * concurs administratiu

RESOLUCIÓ de 13 de juny de 2003, del Rectorat de la Universitat Jaume I de Castelló, per la qual es convoca concurs públic de mèrits per a cobrir una plaça de personal investigador contractat per obra o servei determinat. [2003/7512]
  
La Universitat Jaume I de Castelló convoca concurs públic de mèrits per a cobrir la plaça de personal investigador contractat per obra o servei determinat que es detallen en l'annex I adjunt, d'acord amb les següents bases:
  
1. Normes generals
  
Aquest concurs es regirà pel que disposa la Llei orgànica 6/2001, de 21 de desembre, d'universitats (BOE de 24 de desembre de 2001); pel Reial decret legislatiu 1/1995, de 24 de març, pel qual s'aprova el Text refós de la llei de l'estatut dels treballadors; pel Reial decret 2720/1998, de 18 de desembre, pel qual es desenvolupa l'article 15 de l'estatut dels treballadors en matèria de contractes de durada determinada; els Estatuts d'aquesta Universitat i el que disposen aquestes bases.
  
2. Requisits
  
a) Tenir fets els 18 anys i no superar l'edat de jubilació.
  
b) Estar en possessió del títol de llicenciatura, arquitectura, enginyeria o equivalent. En el cas de titulacions obtingudes en l'estranger s'haurà d'estar en possessió de la credencial que n'acredite l'homologació.
  
c) No haver estat separat mitjançant expedient disciplinari del servei de l'administració de l'estat, o de l'administració autonòmica o local, ni trobar-se inhabilitat per a l'exercici de funcions publiques.
  
d) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
3. Presentació de sol·licituds
  
Les sol·licituds s'han de presentar al Registre General de la Universitat Jaume I, Edifici de Rectorat i Serveis Centrals, campus del Riu Sec, (horari: de dilluns a divendres de 9 a 14 hores), així com en els registres enumerats en l'article 38.4 de la Llei 30/1992 (BOE de 27 de novembre), de règim jurídic dels administracions públiques i del procediment administratiu comú, d'acord el model que figura en l'Annex I.
  
A cada sol·licitud s'haurà d'acompanyar un únic exemplar de la documentació següent:
  
- Fotocòpia del DNI o del passaport en vigor.
  
- Curriculum vitae, segons el model que figura en l'Annex I, i en la següent adreça electrònica http://www.uji.es/serveis/rec-hum/conv-pdi/inst.html.
  
- Certificat de l'expedient acadèmic.
  
- Un exemplar de les publicacions.
  
Documents acreditatius de cadascun dels mèrits consignats en el currículum
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte per a la resolució del concurs.
  
4. Termini de presentació de les sol·licituds
  
Fins el dia 12 de juliol de 2003, inclusivament.
  
5. Accés electrònic
  
Es pot accedir a tota la informació de la convocatòria, bases, instàncies, barems, en l'adreça http://www.uji.es/serveis/rec-hum/conv-pdi/inst.html.
  
6. Resolució del concurs
  
El concurs de la plaça relacionada en l'Annex I es resoldrà durant la segona quinzena del mes juliol de 2003. La valoració del concurs es realitzarà segons el barem genèric que s'indica en l'Annex II. D'acord amb aquest barem, cada comissió de contractació podrà acordar l'elaboració d'un barem específic ajustat al perfil de les places convocades segons l'annex IV.
  
Els acords de la comissió de contractació i el resultat del concurs s'exposaran en el tauler d'anuncis del Servei de Recursos Humans, Edifici de Rectorat i Serveis Centrals. Aquesta publicació substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
  
7. Formalització dels contractes de treball
  
L'aspirant seleccionat que ocupe un lloc de treball en el sector públic o privat i resulte incompatible amb aquest contracte, haurà d'optar per un dels dos abans de la signatura del contracte. En cas contrari, s'entendrà que opten pel contracte de personal investigador derivat d'aquesta convocatòria. Si es tractara de llocs susceptibles de compatibilitat, amb l'autorització prèvia, s'haurà de demanar en els deu primers dies des de la publicació del resultat indicat en el paràgraf anterior, entenent-se prorrogat mentre recau resolució.
  
La signatura del contracte, i, per tant, l'inici de la relació laboral, s'haurà de produir abans de deu dies hàbils comptadors des de la data de publicació de la resolució del concurs, tret que per raons acadèmiques degudament justificades pel responsable del grup d'investigació s'acorde demorar la formalització del contracte. En aquest últim cas, la durada màxima del contracte, prevista en l'apartat següent, es computarà des dels 10 dies següents a la resolució del concurs.
  
8. Durada, jornada i retribucions dels contractes
  
La durada d'aquests contractes laborals estarà vinculada a la durada del projecte d'investigació corresponent. En cap cas la durada d'aquest contracte podrà excedir del 14 de febrer de 2006.
  
La jornada del contracte de treball serà a temps complet.
  
Les retribucions íntegres mensuals, corresponents a l'any 2003, seran de 1.242,36 euros, amb el següent detall :
  
- Sou: 822,45 euros
  
- Complement de destinació: 419,91 euros
  
Es tindrà dret a dues pagues extraordinàries a l'any, d'acord amb la normativa vigent.
  
9. Altres especificacions
  
L'extinció del contracte de treball per qualsevol de les causes previstes en la normativa vigent, no comportarà la creació o consolidació d'altre tipus de contracte laboral de personal docent i investigador .
  
El personal investigador contractat a l'empara d'aquesta convocatòria, s'adscriurà a l'àrea de coneixement a què pertanya l'investigador responsable del grup d'investigació, i tindrà la consideració, amb caràcter general, d'una figura de personal docent i investigador amb dedicació a temps complet en el departament en el qual estiga adscrit.
  
Aquest personal podrà impartir, per curs acadèmic, fins a 6 crèdits durant els dos primers anys del contracte i 9 crèdits durant els dos últims anys de contracte; per a això es requerirà l'autorització de l'investigador responsable del grup d'investigació i del director del departament, així com la sol·licitud i concessió de la corresponent venia docendi. En cas d'impartir docència realitzarà, fonamentalment, tasques de col·laboració docent, per tant no actuarà com a responsable d'assignatura, ni podrà signar actes. Aquesta dedicació docent s'haurà de recollir en el Pla d'Organització Docent del departament.
  
El personal investigador seleccionat en aquesta convocatòria té l'obligació d'incorporar-se al grup d'investigació al qual s'ha assignat la plaça i de complir el pla de treball proposat. El seu incompliment determinarà l'extinció del contracte de treball.
  
La dissolució del grup d'investigació o la pèrdua de la condició de professor funcionari de la Universitat Jaume I, amb dedicació a temps complet, de l'investigador responsable podrà comportar l'extinció del contracte del personal investigador.
  
D'acord amb l'article 16 del Conveni Col·lectiu del Personal de les Universitats Públiques de la Comunitat Valenciana, s'estableix un període de prova de quatre mesos.
  
10. Comissions de contractació
  
La comissió de contractació tindrà l'estructura que figura en l'Annex III d'aquesta convocatòria.
  
Els membres de la comissió haurà d'abstenir-se de participar quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà totes els dubtes que puguen sorgir de l'aplicació d'aquestes normes, així com les que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.
  
La comissió podrà declarar desert el concurs o establir un mínim de puntuació per a poder ser seleccionat.
  
11. Recursos
  
Contra aquesta convocatòria i les seues bases, que són definitives en via administrativa, les persones interessades podran interposar recurs contenciós administratiu, en el termini de dos mesos comptadors des de l'endemà a la publicació d'aquesta convocatòria en el tauler d'anuncis del Servei de Recursos Humans de l'UJI, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, i potestativament podran interposar recurs de reposició en el termini d'un mes, davant el rector, d'acord amb els articles 116 i 117 d'aquesta Llei 30/1992, segons la seua redacció modificada per la Llei 4/1999, de 13 de gener.
  
Contra els acords de la comissió de contractació es podrà interposar recurs d'alçada davant el rector en el termini d'un mes des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Tot això sense perjudici que s'utilitze qualsevol altre recurs que s'estime convenient.
  
Castelló de la Plana, 13 de juny de 2003.- El rector: Francisco Toledo Lobo.
  
ANNEX II
  
Barem que s'ha d'aplicar en la contractació de personal investigador de suport als grups d'investigació de la Universitat Jaume I
  
 (\*) A) Formació relacionada amb el projecte i perfil de la plaça
  
a.1) Expedient acadèmic: fins a 25 punts
  
a.2) Beques FPI, de suport a la investigació o homologades: fins a 15 punts
  
(\*) B) Experiència en activitats profesionals o de I+D relacionades amb el projecte i perfil de la plaça (temps en el lloc de treball, publicacions, ponències i comunicacions presentades a congressos, participació en projectes d'investigació i/o contractes amb administració/empresa, estades en altres centres d'investigació): fins a 35 punts
  
C) Altres mèrits
  
(Idiomes d'interès científic, valencià, docència universitària, etc.): fins a 15 punts
  
D) Opcionalment, si el tribunal ho estima, es podrà realitzar una prova oral o escrita, destinada a avaluar els coneixements del candidat en relació amb les tasques a desenvolupar en el projecte: fins a 10 punts
  
(\*) Serà possible aplicar coeficients correctors que mesuren l'atingència dels mèrits al·legats al perfil de la plaça.
  
ANNEX III
  
Composició de la comissió avaluadora per a la contractació de personal investigador per a suport dels grups d'investigació de la Universitat Jaume i
  
President: el vicerector d'Investigació i Postgrau o persona en qui delegue.
  
Tres vocals en representació de la Universitat Jaume I:
  
- 2 en representació del grup d'investigació.
  
- el director del departament en el qual s'integraria el personal investigador contractat, o persona en qui delegue.
  
Un PDI designat per la Junta de Personal o Comitè d'Empresa.
  
Secretari: el cap del Servei de Recursos humans o persona en qui delegue, qui actuarà amb veu però sense vot.
  
Comissió avaluadora suplent: la mateixa estructura.
  
ANNEX IV
  
Plaça convocada de personal investigador
  
CODI: 8515
  
DEPARTAMENT: Psicologia Bàsica, Clínica i Psicobiologia
  
ÀREA DE CONEIXEMENT: Personalitat, Avaluació i Tractaments Psicològics